jokes за Париж
Уникални бисери от клиенти на мобилните оператори:

– Господине, ще прекъсна връзката. 
– Госпожо, аз с вас връзка не съм имал, та да я прекъсвам...

– 100 минути за колко часа мога да ги изговоря? 
– За час и 40 мин. 
– А не може ли за 2 часа?

– Звъня на 123, излиза една жена и ми говори...

– Искам и аз като всички останали да ме почукват... 
– Моля? 
– Ами докато говоря по телефона да ми почукват в ухото (втора линия).

– Искам да ви питам: счупи ми се СИМ картата и реших да я залепим с каноколит и за да я застопоря, я сложих в телефона и сега не мога да я махна.

– Не ще да влезне в интернет! 
– Какво точно правите вие? 
– Ми не ще! 
– Господине, няма такава операция „Не ще!”

– Защо викате господине? 
– Викам, защото няма обхват... и тичам... като луда крава тичам... през полята... към магистралата... и в момента съм на магистрала 94 на едно дърво... докога ще ме правите на маймуна?... Смешничко ли ви е? А знаете ли как бодат борчетата?!

– Преди малко се обадих да съобщя за един изгубен телефон, но сега го намерих в пералнята и да не го спирате...

– Ако ви кажа номер, ще познаете ли кога ме зануляват?

– Ало? Блокирах си картата... ПИН код нящо да ви са намира?

– Как да го вкарам тоя ваучер – мъчих се, мъчих се, как ли не го сгъвах, накрая го свих на 4, малко неудобно става, ама само така влиза под батерията.

– Моята гласова поща не е премахната...
– Вие какво въведохте, за да ви се махне?
– „Не желая да имам гласова поща” и го пратих на 1770!

– На телефона ми, като звъня, изписва МОЛЯ ЗАРЕДЕТЕ и не мога да се свържа!
– Явно трябва да презаредите.
– Не става: зареждам, зареждам... вече 24 часа го държа на зарядно, а пари няма.

– Бихте ли изчакали, това ще отнеме няколко секунди...
– Ама от безплатните ли?

– Извинете, в Париж има ли магазин на Глобул да си платя сметката?
– Г-жо, имаме каси само в България.
– Ааа... ма вий май не сте от Русе! Тук нашият търговски център се казва Париж! Аз таковата се обадих на 1111 – и вашата колежка ми говори на английски.

- Искам да си махна секретарката.

- Желая да ми бъде елиминирана гласовата поща.

- Госпожо, държа го, вече два часа го стискам и не мога да го вкарам.

- Знаете ли кой е бутона "диез"?
- Ама моля ви се, аз съм учил в музикално училище.

- На екрана ми излезе нещо и не ще де са махне - един четириъгълник и вътре има триъгълник с две черти, дет' са събират по средата. 
- Прилича ли Ви на писмо? 
- Баш шъ'й писмо, ша знаиш!

- За лого колко ме опъват?

- Искам да видя сметката на мъжа си.